adidas Performance GALAXY 3.1 W Tekstil Dame Pink Sko 4727688  - DKK402 : adidas Originals VARIAL MID Læder og Syntetisk Herre Hvid Sko 4727546
House of Harlow 1960 PAT Læder Dame BEIGE / Støvet Sko 124557
Nike AIR MAX THEA PREMIUM W Læder Dame Sort Sko 4139929 Zimbabwiese nasionale rugbyspan - Wikipedia
(Aangestuur vanaf Zimbabwe nasionale rugbyspan)
Unie Zimbabwiese Rugbyunie
Bynaam(e) Sables (Die swartwitpense)
Embleem Zimbabwiese voël
Afrigter(s) Brendon Dawson
Kaptein(s) Brandon Mandivenga
Meeste toetse Brendon Dawson (20)
Meeste punte Kennedy Tsimba (72)
Meeste drieë Victor Olonga (8)
Suid-Rhodesië 11–24 Britse en Ierse Leeus
(Bulawayo, Rhodesië; 30 Julie 1910)
Zimbabwe 130–10 Botswana
(Bulawayo, Zimbabwe; 7 September 1996)
Namibië 80–6 Zimbabwe
Verskynings 2 (Eerste in 1987)
Beste uitslag Laaste in poel 1987 en 1991
Die Zimbabwiese nasionale rugbyspan (ook bekend as die Sables, die swartwitpense) verteenwoordig Zimbabwe in internasionale rugby. Rugby in Zimbabwe word deur die Zimbabwiese Rugbyunie (Engels: Zimbabwe Rugby Union) geadministreer. Zimbabwe het al in twee Rugbywêreldbekertoenooie meegeding, met hulle eerste verskyning in 1987 en die laaste in 1991. Die Zimbabwiese rugbyspan is tans (18 Desember 2019) 35ste op Wêreldrugby se wêreldranglys gelys.
Die Zimbabwiese Sewesrugbyspan tydens die Hongkong Sewes in 2009
Zimbabwe, destyds Suid-Rhodesië en later Rhodesië, speel sedert die laat negentiende eeu rugby en het sy eerste internasionale wedstryd in 1910 teen die Britse en Ierse Leeus gespeel. Die swartwitpense het ook een keer die span van Nieu-Seeland in 1949 met 10–8 geklop. Die span ding gereeld mee om die Afrikabeker.
Toe die Pionierskolom in 1890 van die Kaapkolonie in Rhodesië aangekom het, het hulle die land se eerste rugbyspelers saamgebring. Die oudste rugbyklubs in die land, Queens en die Bulaway Atletiekklub, is in 1898 in Bulawayo gestig en die Rhodesiese Rugbyvoetbalunie is ’n jaar later in 1895 gestig.
Die eerste toer van ’n Rhodesiese span na Suid-Afrika het in 1898 plaasgevind. Die span het bestaan uit spelers van die vyf grootste klubs in die twee groot nedersettings in Rhodesië (Bulawayo en Salisbury).
’n Span van Brittanje het op 30 Julie 1910 teen ’n span genaamd Suid-Rhodesië in Bulawayo gespeel tydens hul toer na Suid-Afrika. Die Britte het die wedstryd met 24–11 gewen. Op 24 Julie 1924 het ’n Britse toerspan weer teen Rhodesië gespeel, hierdie keer in Salisbury. Die Britte het met 16–3 gewen. Op 14 Julie 1928 het Rhodesië teen Nieu-Seeland gespeel en met 44–8 verloor.
Gedurende die 1938 toer na Suid-Afrika het die Britse en Ierse Leeus twee wedstryde teen Rhodesië gespeel. Die eerste was op 20 Julie en die Britte het met 25–11 gewen. Drie dae later het die Britte weer gewen, hierdie keer met 45–11. Hierdie wedstryde is in Bulawayo en Salisbury gespeel. Laat in Julie 1949 het Rhodesië weer teen Nieu-Seeland gespeel. Rhodesië het die eerste wedstryd met 10–8 gewen en die tweede wedstryd was ’n gelykopuitslag met 3–3.
In 1955 het die Britse en Ierse Leeus weer na Suid-Afrika getoer en weer twee wedstryde teen Rhodesië gespeel. Die eerste wedstryd in Kitwe op 27 Julie is met 27–14 deur die Leeus gewen en die tweede wedstryd in Salisbury is ook deur die Leeus gewen met 16–12.
In 1960 het Nieu-Seeland weer na Rhodesië gereis en op 2 Julie het Rhodesië verloor met 29–14. Die Britse en Ierse Leeus se toer na Suid-Afrika in 1962 het afgeskop met ’n wedstryd teen Rhodesië. Die Leeus het op 26 Mei in Bulawayo gewen met 38–9. Die volgende toer van die Leeus in 1964 het weer ’n wedstryd in Salisbury ingesluit wat die Leeus met 32–6 gewen het. Op 27 Julie 1970 het Rhodesië weer teen Nieu-Seeland gespeel en met 27–14 verloor. In 1973 het Rhodesië ’n wedstryd teen Italië gespeel en met 42–4 gewen. Die Britse en Ierse Leeus het in 1974 weer na Salisbury gereis en gewen met 42–6. Heelwat van die Rhodesiese spelers is opgeneem in die Springbokspanne van die 1960’s en 1970’s. Die toppunt van rugby in Rhodesië was in die vroeë na middel 1970’s toe daar 49 klubs was met 102 spanne.
In 1980 is die Rhodesiese Rugbyvoetbalunie herdoop na die Zimbabwiese Rugbyunie. Die eerste wedstryd wat die span van Zimbabwe gespeel het was op 7 Julie 1981 teen die nasionale span van Kenia en hulle het met 34–24 gewen. In 1987 is hulle genooi om deel te neem aan die Rugbywêreldbeker 1987. Zimbabwe het al drie van sy poelwedstryde verloor.
Gedurende die 1990’s het die Zimbabwiese span gereeld teen Namibië gespeel en met verskeie geleenthede teen die spanne van die Ivoorkus en Marokko. In 1991 het Zimbabwe weer meegeding om die wêreldbeker. Hulle was in ’n poel saam met die spanne van Ierland, Skotland en Japan, maar hulle kon weer geen wedstryde wen nie.
In Junie 2005 het Zimbabwe teen die Senegalese span met 21–15 gewen in ’n poging om te kwalifiseer vir die Rugbywêreldbeker 2007. Zimbabwe het boonop ook teleurstellend gevaar in die 2006 Afrikabeker-toernooi waar hulle derde in hul groep van drie geëindig het onder Madagaskar en Zambië.
Uittog[wysig | wysig bron]
Suid-Rhodesië/Rhodesië/Zimbabwe het verskeie spelers van wêreldgehalte opgelewer. Ten spyte van beperkte fasiliteite en afrigting is die land tot op hoërskoolvlak kompeterend. Daar is egter min of geen vergoeding vir spelers ná skoolvlak nie met die gevolg dat klubrugby baie afgewater is. Daar is min om van te kies op nasionale vlak en dit is waarskynlik Zimbabwe se grootste ondergang.
Soos met baie ander sportsoorte het talle jong Zimbabwiërs hul rugbytalente elders gaan slyp, hoofsaaklik in Suid-Afrika, maar ook in Australië, Skotland en ander Europese lande. Hierdie neiging het voortgeduur met spelers wat gelok word met beter speelomstandighede en afrigtingsfasiliteite asook die haglike toestand van die Zimbabwiese ekonomie.
Sommige groot name in rugby maak deel uit van die uittog uit Zimbabwiese rugby, waaronder Ray Mordt, Gary Teichmann, Adrian Garvey, Tendai Mtawarira, Brian Mujati, Bobby Skinstad, Tonderai Chavhanga en Kennedy Tsimba (almal na Suid-Afrika), David Pocock (na Australië), Scott Gray en Paul Johnstone (na Skotland), Andy Marinos (na Wallis), Takudza Ngwenya (na Amerika) en Edmoore Takaendesa (na Duitsland) om slegs ’n paar te noem. Baie ander spelers speel op hoë vlakke in Nieu-Seeland, Suid-Afrika, Wallis, Engeland, Skotland, Ierland en regoor Europa.
Zimbabwe het teen 18 Desember 2019 124 van hulle 286 toetswedstryde gewen, ’n wenrekord van 43,36%.
Zimbabwe se toetsrekord teen alle lande: (Korrek op 18 Desember 2019)
Argentinië 1 1 0 0 100
Australië 5 0 4 1 0
België 2 0 2 0 0
Britse Barbarians 1 1 0 0 100
Botswana 3 3 0 0 100
Frankryk 4 0 3 1 0
Georgië 3 1 2 0 33,3
Hongkong 2 0 2 0 0
Ierland 1 0 1 0 0
Italië 4 1 3 0 25
Ivoorkus 4 2 2 0 50
Japan 1 0 1 0 0
Kenia 20 13 7 0 35
Madagaskar 11 8 2 1 72,73
Marokko 3 2 1 0 66,7
Mauritius 1 1 0 0 100
Namibië 31 3 28 0 9,68
Nieu-Seeland 5 1 3 1 20
Portugal 4 2 2 0 50
Roemenië 4 0 4 0 0
Rusland 2 0 2 0 0
Senegal 1 1 0 0 100
Skotland 2 0 2 0 0
Spanje 7 2 5 0 28,6
Tunisië 7 5 2 0 71,43
Uganda 15 10 5 0 66,67
Sowjetunie 4 2 2 0 50
Wallis 3 0 3 0 0
Zambië 5 3 2 0 40
Totaal 141 57 80 4 40,4
↑ 5,0 5,1 5,2 (en) "The History of Zimbabwe Rugby" (html). zimbabwerugby.com. Besoek op 18 April 2010. [dooie skakel]
↑ 6,0 6,1 (en) "International Rugby Union Statistics – Zimbabwe". ESPNscrum. Besoek op 18 Desember 2019.
(en) Amptelike webblad van die Zimbabwiese Rugbyunie; webwerf besoek op 17 Februarie 2006.
(en) Rhodesiese profiel RugbyData; webwerf besoek op 17 Februarie 2006.
(en) Zimbabwiese profiel RugbyData; webwerf besoek op 17 Februarie 2006.
(en) Lions tydlyn LionsRugby; webwerf besoek op 18 Februarie 2006.
Wikimedia Commons bevat media in verband met Zimbabwiese nasionale rugbyspan.
(en) Zimbabwe Rugby
(en) Zimbabwe by IRR
(en) RWB 2007 Wedstrydbepalings/Uitslae
(en) Zimbabwe en Rhodesiese rugbytruie
Ontsluit van "https://af.wikipedia.org/w/index.php?title=Zimbabwiese_nasionale_rugbyspan&oldid=2105777"
Die bladsy is laas op 27 Desember 2019 om 15:41 bygewerk.